15/11/2018 | Administración LocalMunicipal
Ames
Aprobación inicial do proxecto de estatutos e bases da Xunta de Compensación do P. B4.07

ANUNCIO Aprobación inicial das Bases e Estatutos do Plan Especial de Reforma Interior P. B4.07 do Plan Xeral de Ordenación de Ames A Xunta de Goberno Local do Concello de Ames, en sesión celebrada o día 2 de novembro de 2018, acordou: “PUNTO TERCEIRO.–APROBACIÓN INICIAL DO PROXECTO DE ESTATUTOS E BASES DA XUNTA DE COMPENSACIÓN DO PLAN DE REFORMA INTERIOR REGO DOS PASOS NORTE II POLÍGONO B4-07 Expediente número: 2018/213/000007 Figura no expediente informe proposta do teor literal seguinte: INFORME XURÍDICO ASUNTO: APROBACIÓN INICIAL DO PROXECTO DE ESTATUTOS E BASES DA XUNTA DE COMPENSACIÓN DO PLAN DE REFORMA INTERIOR REGO DOS PASOS NORTE II POLÍGONO B4-07. EXPEDIENTE: 2018/213/0000007. ANTECEDENTES 1.–Mediante Acordo da Xunta de Goberno Local do Concello de Ames en sesión celebrada o 8 de febreiro do 2018 aprobouse inicialmente o Plan Especial de Reforma Interior “Rego dos Pasos Norte II” Polígono B4-07 do Plan Xeral de Ordenación Municipal de Ames.2.–Con data do 6 de xullo do 2018 (r. e. 2018899900001140) Kenneth James Estremeiro Mosneag, actuando en nome e representación de Construcciones, Obras y Viales SA (COVSA) solicita o inicio inicio da execución, polo sistema de compensación, do Plan Especial de Reforma Interior “Rego dos Pasos Norte II” Polígono B4-07 do Plan Xeral de Ordenación Municipal de Ames, mediante a aprobación do proxecto de Estatutos e Bases de Actuación e presenta a seguinte documentación: – Certificación subscrita pola secretaria do Consello de Administración de Construcciones, Obras y Viales SA acreditativa da titularidade da parcela con referencia catastral 8857907NH2485N0001TG. – Escritura de ampliación de capital social, reforma dos estatutos sociais e nomeamento de consello de administración e conselleiro delegado da sociedade “Construcciones, Obras y viales, Sociedad Anónima”, outorgada o 25 de marzo de 1992 ante o Notario de A Coruña don Pedro Adrian Gomez Portillo Del Arenal, co número mil catrocentos nove do seu protocolo. – Proxecto de estatutos da Xunta de Compensación do Plan Especial de Reforma Interior “Rego dos Pasos Norte II” Polígono B4-07 do PXOM de Ames. – Proxecto de bases de actuación da Xunta de Compensación do Plan Especial de Reforma Interior “Rego dos Pasos Norte II” Polígono B4-07 do PXOM de Ames. – Certificación da superficie da parcela con referencia catastral 8857907NH2485N0001TG, asinada polo enxeñeiro técnico agrícola José Constenla Pego, colexiado núm.568 do Colexio Oficial de Enxeñeiros Técnicos e Peritos Agrícolas de A Coruña. – Copia da escritura de poder outorgada o 4 de xullo do 2014 por COVSA a favor de Kenneth James Estremeiro Mosneag, ante o Notario de Pontevedra don Marcos Ignacio Sarasola Juanmarti, co número mil cento vinte do seu protocolo. – Escritura de compravenda da parcela con referencia catastral 8857907NH2485N0001TG, outorgada o 26 de abril de 2013 ante o Notario de Caldas de Reis don Marco Filipe Miguel Jose Ognyanov De Viguri, co número oitocentos dez do seu protocolo. – Nota simple informativa do rexistro da propiedade de Negreira, relativa á parcela con referencia con referencia catastral 8857907NH2485N0001TG, inscrita como finca 40562 ao tomo 1373, libro 522, folio 126. LEXISLACIÓN APLICABLE – Lei 2/2016, de 10 de febreiro, do solo de Galicia. – Regulamento da Lei 2/2016. De 10 de febreiro, do Solo de Galicia, aprobado por Decreto 143/2016, de 22 de setembro. FUNDAMENTOS XURÍDICOS I.–A aplicación do sistema de compensación requirirá que os propietarios presenten o proxecto de estatutos e de bases de actuación e que no momento da súa aprobación definitiva superen o 50% da superficie do polígono. Neste senso, consta acreditado que a sociedade solicitante é propietaria do 73,66% da superficie total do ámbito. De conformidade co disposto no artigo 299 do Regulamento da Lei do solo, o proxecto indicado poderá presentarse no concello simultaneamente co plan detallado ou mentres o mesmo estea en tramitación e, como máximo, no prazo de tres meses, a contar desde a aprobación definitiva do referido plan. O Plan Especial de Reforma Interior “Rego dos Pasos Norte II” Polígono B4-07 atópase en tramitación, polo o proxecto de estatutos e bases de actuación presentouse dentro do prazo previsto no artigo citado, e achegouse a certificación subscrita por unha representante dos propietarios que, xunto coa documentación que acompaña, acredita a titularidade e a superficie da parcela dos propietarios promotores (art.299.2 do Regulamento da Lei do solo). A aprobación definitiva do proxecto de estatutos e de bases de actuación quedará condicionada á previa aprobación definitiva do plan que contemple a ordenación detallada. II.–O contido mínimo dos estatutos e das bases de actuación das xuntas de compensación establécese, respectivamente, nos artigo 300 e 301 do Regulamento da Lei 2/2016, de 10 de febreiro, do solo de Galicia, aprobado por Decreto 143/2016, de 22 de setembro. O proxecto de estatutos e bases de actuación presentado recolle o contido mínimo establecido na citada norma. III.–Segundo o art.302 do Regulamento da Lei do solo, presentado o proxecto de estatutos e bases de actuación da xunta de compensación, “o órgano municipal competente procederá á súa aprobación inicial, publicará o acordo de aprobación no Boletín Oficial da provincia e nun dos xornais de maior difusión e someterao a información pública polo prazo dun mes. Asemade, notificarállelo de forma individual aos propietarios ou titulares de dereitos patrimoniais no polígono, a fin de que, por idéntico termo, formulen as alegacións pertinentes sobre o proxecto das bases de actuación e dos estatutos e soliciten a súa incorporación. Á fin da incorporación, tanto o anuncio coma a notificación informarán do dereito dos propietarios non promotores do proxecto de adherirse e incorporarse a el e, con iso, á futura xunta de compensación, debendo formularse a incorporación mediante escrito dirixido ao concello dentro do prazo que dure a información pública. Xuntarase ao citado escrito a documentación acreditativa da titularidade da/s parcela/s do propietario.” IV.–Vista a documentación aportada e a normativa de aplicación, infórmase favorablemente o proxecto de estatutos e bases de actuación da Xunta de Compensación do Plan Especial de Reforma Interior “Rego dos Pasos Norte II” Polígono B4-07 do PXOM de Ames. Por todo o exposto anteriormente e consonte co artigo 175 do RD 2568/1986 do 28 de novembro, de regulamento de organización, funcionamento e réxime xurídico das entidades locais, ROF, proponse a Xunta de Goberno Local, no uso das atribucións da Alcaldía delegadas mediante Decreto 480/2016, do 16 de marzo, a adopción da seguinte PROPOSTA DE ACORDO: PRIMEIRO.–Aprobar inicialmente o proxecto de estatutos e bases da Xunta de Compensación do Plan Especial de Reforma Interior “Rego dos Pasos Norte II” Polígono B4-07 do PXOM de Ames. SEGUNDO.–Publicar o acordo no Boletín Oficial da provincia e nun dos xornais de maior difusión e sometelo a información pública polo prazo dun mes. TERCEIRO.–Notificar individualmente aos propietarios ou titulares de dereitos patrimoniais no polígono, a fin de que, polo prazo dun mes, formulen as alegacións pertinentes sobre o proxecto das bases de actuación e dos estatutos e soliciten a súa incorporación. Ames, 26 de outubro do 2018.–A técnico de Secretaría.–Jesus Eugenio Cabañin Usabal.- Por todo o exposto, a Xunta de Goberno Local por unanimidade dos seus membros presentes, e previa delegación da Alcaldía (decreto 480/2016), adopta os seguintes acordos: Primeiro. –Aprobar inicialmente o proxecto de estatutos e bases da Xunta de Compensación do Plan Especial de Reforma Interior “Rego dos Pasos Norte II” Polígono B4-07 do PXOM de Ames. Segundo. –Publicar o acordo de aprobación inicial do proxecto de estatutos e bases da Xunta de Compensación do Plan Especial de Reforma Interior Rego dos Pasos Norte II Polígono B4 07 do PXOM de Ames, no Boletín Oficial da provincia e nun dos xornais de maior difusión e sometelo a información pública polo prazo dun mes. Terceiro. –Notificar individualmente aos propietarios ou titulares de dereitos patrimoniais no polígono, a fin de que, polo prazo dun mes, formulen as alegacións pertinentes sobre o proxecto das bases de actuación e dos estatutos e soliciten a súa incorporación. Cuarto. –Facultar ó señor alcalde do concello de Ames para cantas actuacións de trámite sexan precisas para a mellor execución do acordado”. Ames, 9 de novembro de 2018. A primeira tenente de alcalde Alcaldesa por delegación (Decreto 2223/2018) Asdo.: Genma Otero Uhía